Fred Waite

Frederick Tecumseh ”Fred” Waite (23. syyskuuta 1853 – 24. syyskuuta 1895Frederick Nolan:The West of Billy the Kid, 1998, s. 92) oli Villin lännen cowboy ja poliitikko. Waite oli osaksi chickasaw-intiaani.Robert M. Utley: Billy the Kid: A Short and Violent Life, 1989, s. 38 Waiten äiti oli chickasaw ja isä valkoihoinen.  

Fred Waite syntyi Fort Arbucklessa Intiaaniterritoriossa. Opiskeltuaan yliopistossa Waite palasi sukutaloonsa Pauls Valleyhin Oklahomaan. Hän sai lapsen erään Patsy Hawkinsin kanssa. Kesäkuussa 1881 hänet vedettiin mukaan ”Smith”-nimisen miehen murhatapaukseen, mutta oikeusjuttu hylättiin seuraavana vuonna. Waite meni naimisiin serkkunsa Mary Thompsonin kanssa joulukuussa 1881, jonka jälkeen hänestä tuli mallikansalainen.Frederick Nolan (toim): Pat F. Garrett's The Authentic Life of Billy, the Kid, 2000, s. 96-97Nolan, 1998, s. 92 

Vuonna 1886 Waite muutti Choctaw-kansakuntaan (Choctaw Nation). Hänestä tuli kuuluisa puhuja ja kirjoittaja. Vuonna 1889 hänet valittiin Pickensin piirikunnan edustajaksi Chickasaw-kansakuntaan (Chickasaw Nation) toimien siellä heimon edustajainhuoneen puhemiehenä ja intiaanipoliisin jäsenenä. Hän pääsi Chickasaw-kansakunnan senaattiin vuonna 1890. Myöhemmin Fred Waite oli nousemassa Chickasaw-kansakunnan kuvernööriksi, mutta hän ei ehtinyt toimia virassa ennen kuolemaansa.

Vuonna 1878 Fred Waite oli muun muassa Billy the Kidin kanssa mukana Valvojat-nimisessä (engl. Regulators) ryhmässä. Valvojat taisteli Lincolnin piirikunnassa paikallista korruptoitunutta klikkiä (Santa Fe Ring) vastaan. Waite oli tutustunut Billy the Kidiin John Tunstallin karjatilalla, jossa he olivat Tunstallin palkkalaisina. Helmikuussa 1878 Waite ja Kid tukivat Tunstallia tämän vastakkainasettelussa seriffi William J. Bradyn kanssa. Tunstall murhattiin 18. helmikuuta 1878. Waite oli valvojien mukana osallisena useissa tulitaisteluissa, kuten seriffi Bradyn ja apulaisseriffi Hindmanin salamurhassa Lincolnissa huhtikuussa 1878.Utley, 1989, s. 5, 37-38, 47, 64, 205

 Lähteet 

 Viitteet 

Luokka:Villin lännen henkilöt
Luokka:Yhdysvaltalaiset poliitikot
Luokka:Vuonna 1853 syntyneet
Luokka:Vuonna 1895 kuolleet